Bestyrelsens Beretning ved Årsmødet 19. august 2021\nVi har afholdt vores forsinkede årsmøde den 19. august i Salten Borgerhus hvor vi valgte gamle som nye bestyrelsesmedlemmer.\nDe valgte til bestyrelsen blev:\nBarthe Risom Holst.\nAase Tange Mark.\nJens Martin Jensen.\nDe valgte som suppleanter til bestyrelsen blev:\nKaren Bech Petersen.\nÅrsmøde Salten Borgerhus d. 19. august 2021.\nÆldre Sagen Lokalbestyrelsen i Them\nDer har været afholdt 7 lokalbestyrelses møder i 2020, dette grundet nedlukningen af alt, pga. Corona.\nSamt 4 lokalbestyrelsesmøder i 2021.\nPå Landsplan har Ældre Sagen nu over godt 900.000 medlemmer\nog mere end 20.000 frivillige personer.\nÆldre Sagen i hele Silkeborg Kommune, tæller pr. januar 2021,\nI Them lokalafdeling er vi 1291 medlemmer.\nDer er stor tilgang af nye medlemmer årligt, men desværre også et stort frafald, så vi ligger så godt som på et meget stabilt medlemstal.\nI Them er vi ca. 50 frivillige.\nÆldre Sagens overordnede fokus er:\nAt den enkelte har ” Et godt liv – hele livet, med en aktiv og meningsfuld hverdag – uanset alder”,\nog at ÆS bliver opfattet som en folkelig bevægelse, der har nærvær, indsigt og handlekraft.\nDette udmøntes blandt andet gennem handlen i de fire lokalbestyrelser i Silkeborg Kommune, hvor målet også i år har været bekæmpe ensomhed.\nSom et led i ”Flere ind i fællesskabet”, har vi her i ÆS Them udarbejdet vort netværkskort, et kort over de relationer og samarbejdspartnere vi har. Dette har alle andre i Fællesskabet ligeledes gjort.\nDe fire lokalbestyrelser er Ældre Sagen i Silkeborg, Them, Gjern og Kjellerup, som samarbejder i Koordinationsudvalget, KOU.\nKOU består af de 4 formænd, og en formand for KOU, næstformænd kan også deltage i møderne.\nI KOU afholdes møder 4-6 gange årligt. I indeværende år er det kun blevet til to møder i 2020 og et i 2021.\nDesværre er den nuværende formand for KOU trådt tilbage på grund af sygdom og der har samtidig væres formandsskift både i Gjern og Kjellerup.\nVi har et godt samarbejde med Seniorrådet.\nJens Martin Jensen fra Them ÆS-bestyrelsen, er suppleant i Seniorrådet.\nGenerelt er vi en meget aktiv bestyrelse i Them:\nDette har så i år været mest skrivebordsarbejde, ved mailen m.m. at vi har været aktive, dette for at holde styr på alle de forskellige meldinger om forholdsregler ved Corona nedlukningerne, så bestyrelsens medlemmer og frivillige har kunnet navigere.\nEt enkelt Dialogmøde med Landsledelsen blev det til i september 2020\nEnkelte Distrikts møder i Ældre Sagens Distrikt 3 i Århus blev det også til hvor en ny ledelse blev valgt på Årsmødet.\nÅrets Delegeret møde i Nyborg, Ældre Sagens årlige generalforsamling, den 24.-25. november blev først kortet ned til et dagsmøde, senere aflyst Nu er det sat til den 17. august 2021.\nVi er en demensvenlig lokalbestyrelse hvor Barthe Risom Holst er udpeget til at være Demensansvarlig i Lokalbestyrelsen i Them ÆS.\nDer har været udbudt kurser vedr. som Barthe har deltaget i.\nKurset i at tackle hverdagen som pårørende, har været udbudt, her er enkelte kurser aflyst.\nMen det første kursus i år starter igen 24. august.\nFrivilligt socialt arbejde er ikke gratis.\nKontingentandelen som automatisk tildeles Lokalbestyrelsen fra Ældre Sagen centralt…. Er ca. kr. 48.000 årligt….\nog 140 kr. pr frivillig, kr. 7.000\ni indeværende år fik vi yderlige 50 kr. pr frivillig til en julegave kr. 2.500\nDer blev søgt om § 18 midler, og i 2020 blev der bevilget kr. 7.500\nI år har ingen af ÆS-bestyrelserne i Silkeborg kommune fået del i §18 midlerne, det er ikke tydeligt hvorfor?\nLigeledes blev der søgt om penge i Ældre Sagens ”Danmark spiser sammen” pulje, der blev bevilget kr. 10.000 til uge 17-arrangementer og kr. 5.000, til Brunch arrangementet når 2 bliver til 1, i november måned\nDesværre måtte vi aflyse alle arrangementerne pga. Corona.\nPengene er derfor ikke udløst.\nDer blev søgt og bevilget kr.: 7.609,16 kr. i Isobro puljen, de er investeret i et højtaleranlæg.\nDer blev søgt Sommerpakke beløb på 7.500 kr.\nDe var øremærket til at give en gratis oplevelse til ældre borgere over 65 år. Vi besluttede at bruge midler fra egen kasse og sende 40 personer gratis på Juletur til Humlemagasinet på Fyn den 26. november med Ans Busser.\nDen tur måtte også aflyses, så pengene blev ikke udløst.\nVi har igen i indeværende periode fået doneret 15.000 kr. fra ikke navngivne donorer… det varmer!!\nVi holder vore arrangementer i Bjørnekilde Underværket i Vrads, på Jens Bæks Gård i Bryrup, på Toftebjerg Bibliotek og Medborgerhus hvor lokalerne er gratis og i Salten Borgerhus hvor vi betaler husleje.\nHer har der alle steder været en stor forståelse for, at vi har booket og så igen måttet aflyse….\nPå Jens Bæk Gård i Bryrup mødes deltagerne i Hygge Cafeen, hver den første mandag i måneden.\nCafeen er åben for alle, og ledes af Barthe Risom Holst og Aase Tange Mark.\nDet er lykkes at afholde en enkelt Hyggecafe i 2020 oven i købet hyggecafeens 10 års fødselsdag.\nMen reduceringen til 10 -5 deltagere, sprit, mundbind og handsker, gjorde det umuligt at fortsætte.\nMen her i 2021 ser det ud til at vi kan fortsætte, og har allerede afholdt en eftermiddag den 2. august med underholdning.\nPå Bjørnekilde Underværket i Vrads, har der været forsøgsvis åbnet op af nogle gange, sidst hvor deltagerantallet blev minimeret til 10. Arrangementet så blev afholdt hver onsdag med skiftevis den ene- og den gruppe.\nHer i 2021 kører det som normalt igen hver anden uge og der har været stor tilslutning.\nPå Toftebjerg Bibliotek og Medborgerhus har vi afholdt vi Bestyrelsesmøder med god afstand i Multirummet, Pirat Whist er afholdt ligeledes i flere lokaler med afstand,\nNålefesten for frivillige og deres besøgsmodtager blev afholdt, 10 frivillige stod til at modtage 5, 10 og en enkelt en 20 år nål.\nJulemiddagen for frivillige måtte udskydes og det er stadigvæk på ubestemt tid, vi har til gengæld i år, så kørt ud med julegaver til den enkelte frivillige. En stor paraply med ÆS-logo, en kuglepen med vort logo, en håndsprit, en flaske vin alt samlet i en mulepose med print, Ældre Sagen i Them, samt en Mayland kalender doneret af Bygma.\nI det hele taget lægger vi vægt på at gøre en indsats for at takke vore frivillige, det, uanset Corona situationen, vi sætter meget stor pris på det arbejde I lægger i ÆS.\nVi tilbyder stadigvæk ÆS kurser så den garvede eller den nye frivillige bliver klædt godt på til frivilligrollen, enkelte kurser er afholdt trods Corona.\nUdflugterne i bus arrangeret af Mogens Steen Hansen bød på:\nEn dagstur til Mors måtte aflyses i 2020. Den er nu afholdt den 10. august med 40 deltagere.\nEn løvfaldstur i september til Klostermølle i egne biler måtte aflyses i 2020.\nJuleturen til Humlemagasinet 26. november 2020, måtte også aflyses.\nFester har det også været småt med i år.\nDet årlige Dilettant stykke, med Salten dilettanterne nåede vi at deltage i, inden landet lukkede ned den 12. marts.\nDet var så sidste gang at det sker i Salten, da det ikke er muligt af finde dilettanter som vil tage over.\nHøstfesten i september blev aflyst på grund af afstandskravet.\nKjørmensgilde 2. februar 2021 måtte ligeledes aflyses.\nTil vore arrangementer har vi i meget god tid booket både kokke til madlavning og musik.\nDer har været en fantastisk forståelse for, at vi har måttet aflyse.\nVore faste aktiviteter som:\nBesøgsvennetjenesten under Aase Tange Mark fungerer rigtig godt med over 32. besøgsvenner og tilfredse besøgsmodtagere.\nVi kan dog altid bruge flere frivillige til at indgå i besøgsvennetjenesten, heldigvis får vi meget ofte henvendelse centralt fra, om frivillige som gerne vil bistå her i området!\nTil jul valgte vi at køre ud med en juledekoration til vore besøgsmodtagere. De har holdt pænt til, at besøgsvennerne har måttet tænke kreativt for at klare kontakten.\nDemensvenlig lokalbestyrelse under Barthe Risom Holst, som ved henvendelse svarer på de spørgsmål som rejser sig, når man er pårørende til en som har hjælp og støtte behov.\nHer har der kunnet opretholdes samtaler med ramte familier.\n”Vågetjenesten M/K” og ”Gå-med-Ven” fungerer ligeledes under Karen Bolvig ledelse, efterspørgslen har så ikke været stor i indeværende periode 2020.\nMen her i 2021 er der igen aktivitet.\nI Vågetjenesten er der frivillige, som er parate til at hjælpe og tilbyde støtte og aflastning til alvorligt syge og døende og deres pårørende med brug af værnemidler efter forskrifterne.\nVågetjenesten er gratis.\nEn ”Gå med ven”, tilbyder ledsagelse, når en enlig skal på sygehuset eller til lægen.\nBisiddertjeneste og seniorvejledning er blevet varetaget af Bente Noesgaard. Hun er nu gået af på grund af sygdom, Så vi leder efter en afløser.\nDette er et tilbud om at blive støttet med vejledning, i sine rettigheder som borger.\nDette er foregået ved telefonisk kontakt i perioden.\nLisbeth Hessellund og hendes hjælpere på Frisholm Skole, afholder lektiecafe hver onsdag eftermiddag.\nSpilles på Medborgerhuset i Them under ledelse af Leif Gamborg. Her har man i perioden haft mulighed for at lave små grupper i hvert sit rum.\nBevægelse stående og siddende i Vrads, Bjørnekilde Underværket ved Ruth Petersen onsdage i lige uger.\nHar været sat i stå, men er igen i gang.\nVore 2. frivillige Handy-mænd, Jens Martin Jensen i Them og Torben Nielsen i Bryrup, påtager sig at hjælpe ældre med småting ”i nødens Stund”.\nJens Martin ønsker dog at drosle ned, så vi leder efter en afløser.\nSynlighed og PR.\nSom noget nyt her 2020 sender vi et frankeret velkomstbrev til nye medlemmer af ÆS i Them.\nVi håber at vi med dette tiltag får givet udtryk for, at vi er glade for at de støtter den gode sag her i Them. Dette har vi også gjort i 2021.\nVi har fået mange nye medlemmer, par og enlige, som vi har sendt personligt velkomst brev til.\nVort digitale månedlige Nyhedsbrev har været livlinen til de medlemmer som er koblet på brevet, i denne periode.\nNyhedsbrevet har også stået stille for en stund, da der ikke har været noget at orientere om. Men det går i gang igen her efter årsmødet.\nVi bestræber os ligeledes på at være synlige i dagspressen.\nVi har brugt at annoncere for at informere, men også for at støtte Den Lokale Avis, som læses af medlemmer som ikke er på nettet og derfor vigtigt at bevare.\nTak til Aase Tange Mark for indsatsen med at gøre ÆS i Them synlig i dagspressen lokalt med små indlæg, når det er lykkes os at mødes med medlemmer.\nVort Årsprogram har vi måttet droppe i indeværende periode. Vi kunne have udarbejdet det, men da det lå i kortene, at vi måtte aflyse alt, valgte vi at udsætte til næste år.\nHeldigvis har vi haft Det Sker og vores hjemmeside, hvor vi har annonceret.\nStor tak til alle som har deltaget i arrangementer vi på trods fik afviklet.\nDet giver bestyrelsen lyst og energi til at blive ved med at lægge kræfter i både aktuelle og nye aktiviteter som forhåbentlig bliver mulige i 2021-2022\nStor tak til alle vore frivillige, for det store arbejde I hver især har udført i året som er gået.\nEn særlig tak til Lokalbestyrelsen for det gode samarbejde vi har haft i bestyrelsen her i 2020-2021\nI har holdt ud selvom vi ikke har haft mulighed for at ses ret ofte.\nDet var beretningen på vegne af den samlede lokalbestyrelse Ældre Sagen i Them.\nMargrethe Schaarup / Barthe Risom Holst\nSidst opdateret 03.09.2021


Rødme Dyk, Stenstrup | firma | krak.dk\nDykkerudstyr - Forhandlere af > Svendborg > Stenstrup\nVi har butik og webshop hvor der sælges dykkerudstyr til uv-jagt, vragdykning og meget andet. Har du lyst til at få nye dykkeroplevelser og møde andre inden for dykkerverdenen? Mangler du en dykker-makker at dykke med? Så meld dig ind i Ærøsund Dykkerklub og begynd på de gode oplevelser! Kom ind i butikken eller se mere på hjemmesiden.\nYderligere financiel information og gratis regnskabstal fra Rødme Dyk findes på Proff.dk\nDykkerudstyr - Forhandlere af, Sportsudstyr (M), Husholdningsapparater, redskaber - Hus, have, reparation...Flere\n22 80 34 40\n22 803 440